|  |
| --- |
| Εικόνα που περιέχει σκίτσο/σχέδιο, ζωγραφιά, clipart, τέχνη με γραμμές  Περιγραφή που δημιουργήθηκε αυτόματα**ΠΑΝΕΛΛΗΝΙΑ ΟΜΟΣΠΟΝΔΙΑ ΕΛΕΥΘΕΡΟ-ΕΠΑΓΓΕΛΜΑΤΙΩΝ ΠΑΙΔΙΑΤΡΩΝ**Έδρα: Λ. Περικλέους 3 Χολαργός ΤΚ 15561ΑΦΜ: 996616133Email: info@pomep.gr καιhellenic.pediatricians@gmail.com6944307208**Πρόεδρος**Κωνσταντίνος Νταλούκας(Αθήνα)**Αντιπρόεδρος Α**Γεωργία Νταμάγκα (Λάρισα)**Αντιπρόεδρος Β**Ελισάβετ Καλούδη (Θεσσαλονίκη)**Γραμματέας**Ιωάννης Ρίτσας (Θεσσαλονίκη)**Ταμίας** Αντώνιος Κοντός (Αθήνα)**Μέλη**Δημήτριος Φούσκας (Αθήνα)Άννα Κατσάβα (Λάρισα)Σοφία Φίνου (Ιωάννινα)Σταυρούλα Παπαχατζή (Βέροια) |

Αθήνα 31/8/2025

**Αξιότιμες Κυρίες και Κύριοι Πρόεδροι των Ιατρικών Συλλόγων,**

Τα τελευταία χρόνια **έχει διαπιστωθεί** ότι το Ατομικό Δελτίο Υγείας Μαθητή (Α.Δ.Υ.Μ.) **συμπληρώνεται, σε αρκετές περιπτώσεις, από ιατρούς ειδικοτήτων διαφορετικών από εκείνες που ορίζει η ισχύουσα νομοθεσία.** Έχουμε λάβει αναφορές σύμφωνα με τις οποίες ακόμη και εκπαιδευτικοί συστήνουν στους γονείς να απευθύνονται σε καρδιολόγους ή άλλους ειδικούς για τη συμπλήρωση του δελτίου.

**Υπενθυμίζεται ότι,** **βάσει της νομοθεσίας, «την ευθύνη συμπλήρωσης του Α.Δ.Υ.Μ. έχουν αποκλειστικά οι παιδίατροι, οι γενικοί ιατροί ή, σε ειδικές περιπτώσεις, οι παθολόγοι, ανεξαρτήτως του φορέα στον οποίο υπηρετούν ή συνεργάζονται, καθώς και ανεξάρτητοι ιδιώτες ιατροί των ανωτέρω ειδικοτήτων».**

Η εμπλοκή ιατρού άλλης ειδικότητας είναι απαραίτητη μόνο όταν, κατά την κλινική εξέταση, ο παιδίατρος ή ο γενικός ιατρός εντοπίσει παθολογικό εύρημα που απαιτεί εξειδικευμένο έλεγχο. Στην περίπτωση αυτή, ο ειδικός ιατρός συνυπογράφει το Α.Δ.Υ.Μ. και ορίζει τις προϋποθέσεις συμμετοχής του μαθητή στο μάθημα της Φυσικής Αγωγής.

Η μη τήρηση της προβλεπόμενης διαδικασίας δύναται να οδηγήσει σε ακυρότητα του εγγράφου και ενδεχόμενη ευθύνη του ιατρού που το συμπληρώνει χωρίς νόμιμη αρμοδιότητα.

Κατόπιν αυτών, παρακαλούμε να ενημερώσετε τα μέλη των Συλλόγων σας για την ορθή και σύννομη τήρηση της διαδικασίας, ώστε να διασφαλιστεί η ενιαία και έγκυρη εφαρμογή του πλαισίου προς όφελος της δημόσιας υγείας και της ασφάλειας των μαθητών.

Με εκτίμηση,

Ο Πρόεδρος Ο Γραμματέας

Κωνσταντίνος Ι. Νταλούκας Ιωάννης Ρϊτσας